Foto: PFL OKMK futbol klubi murabbiylar shtabida o‘zgarish amalga oshirildi, deb xabar beradi PFL sayti. Klub matbuot xizmatining ma’lum qilishicha, bir yarim mavsum davomida jamoani boshqarib kelgan Viktor Kumikov, jamoa rahbariyatiga murojaat etib, iste’fo so‘ragan. O‘zaro kelishuvga ko‘ra, bosh murabbiy va jamoa o‘rtasidagi mehnat shartnomasi bekor qilindi. Ta’kidlash joizki, 2017 yilgi mavsum boshida klub boshqaruvini qo‘lga olgan Viktor Kumikov qo‘l ostida OKMK milliy chempionatda 43ta o‘yinda maydonga tushib, 15 g‘alaba, 12 durang va 16 mag‘lubiyat qayd etdi.